ᱥᱚᱨᱳᱡᱤᱱᱤ ᱵᱟᱵᱟᱨ

ᱥᱚᱨᱳᱡᱤᱱᱤ ᱵᱟᱵᱟᱨ (ᱡᱟᱱᱩᱣᱟᱨᱤ ᱗, ᱑᱙᱒᱐ - ᱮᱯᱨᱤᱞ ᱒᱐, ᱒᱐᱐᱘) ᱫᱚ ᱢᱤᱫ ᱢᱟᱨᱟᱴᱷᱤ ᱚᱱᱚᱞᱤᱭᱟᱹ ᱟᱨ ᱵᱷᱟᱨᱚᱛ, ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱨᱟᱡᱽᱟᱹᱨᱤ ᱠᱟᱱᱟᱭ ᱾

ᱰᱨ. ᱵᱟᱵᱟᱨ ᱫᱚ ᱡᱟᱱᱩᱣᱟᱨᱤ ᱗, ᱑᱙᱒᱐ ᱨᱮ ᱵᱟᱜᱟᱱᱤ ᱱᱟᱜᱟᱨ ᱨᱮ ᱡᱟᱱᱟᱢ ᱞᱮᱱᱟ, ᱱᱚᱣᱟ ᱫᱚ ᱥᱟᱝᱜᱽᱞᱤ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ ᱨᱮ ᱢᱮᱱᱟᱜᱼᱟ ᱾ ᱤᱥᱞᱟᱢᱯᱩᱨ ᱨᱮ ᱟᱡᱟᱜ ᱪᱮᱛᱟᱱ ᱟᱥᱲᱟ ᱯᱟᱲᱦᱟᱣ ᱯᱩᱨᱟᱹᱣ ᱠᱟᱛᱮ, ᱩᱱᱤ ᱫᱚ ᱯᱩᱱᱮ ᱨᱮ ᱮᱥ.ᱯᱤ ᱠᱚᱞᱮᱡᱽ ᱨᱮ ᱥᱮᱞᱮᱫ ᱮᱱᱟ ᱟᱨ ᱑᱙᱔᱔ ᱨᱮ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱡᱟᱜ ᱵᱮᱪᱞᱚᱨ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱚᱱᱟ ᱛᱟᱭᱚᱢ, ᱩᱱᱤ ᱫᱚ ᱟᱡᱟᱜ ᱢᱟᱥᱴᱟᱨ ᱟᱨ ᱰᱚᱠᱴᱚᱨᱮᱞ ᱰᱤᱜᱽᱨᱤ ᱦᱚᱸ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱮ ᱧᱟᱢ ᱠᱮᱫᱟ ᱾

ᱩᱱᱤ ᱫᱚ ᱑᱙᱕᱒-᱕᱗ ᱟᱨ ᱑᱙᱖᱓-᱖᱖ ᱚᱠᱛᱚ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱖᱘-᱗᱔ ᱚᱠᱛᱚ ᱨᱮ ᱵᱷᱟᱨᱚᱛᱤᱭᱚ ᱨᱟᱡᱽᱭᱚ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱰᱨ. ᱵᱟᱵᱟᱨ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱞᱚᱠ ᱠᱟᱛᱷᱟ ᱠᱩᱢᱩᱴ, ᱢᱚᱦᱟᱨᱟᱥᱴᱨᱚ ᱥᱟᱦᱤᱛᱭᱚ ᱯᱟᱨᱤᱥᱟᱫᱽ ᱟᱨ ᱢᱚᱦᱟᱨᱟᱥᱴᱨᱚ ᱞᱳᱠ ᱥᱟᱦᱤᱛᱭᱚ ᱯᱟᱨᱤᱥᱟᱫᱽ ᱨᱤᱱᱤᱡ ᱪᱮᱭᱟᱨᱢᱮᱱ ᱮ ᱛᱟᱦᱮᱸ ᱠᱟᱱᱟ ᱾

᱑᱙᱕᱐ ᱠᱷᱚᱱ, ᱟᱭᱢᱟ ᱥᱮᱨᱢᱟ ᱫᱷᱟᱹᱵᱤᱡ ᱵᱟᱵᱟᱨ ᱫᱚ ᱥᱟᱢᱟᱡ ᱥᱤᱠᱥᱟᱱ ᱢᱟᱞᱟ (समाज शिक्षण माला) ᱢᱮᱜᱟᱡᱤᱱ ᱨᱤᱱᱤᱡ ᱥᱟᱯᱲᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱖᱑ ᱠᱷᱚᱱ,

ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱨᱠᱟᱨ ᱫᱚ ᱑᱙᱕᱓ ᱨᱮ ᱢᱟᱨᱟᱴᱷᱤ ᱦᱚᱲ ᱠᱚᱣᱟᱜ ᱞᱟᱠᱪᱟᱨ ᱩᱛᱱᱟᱹᱣ ᱥᱟᱶᱦᱮᱫ ᱛᱟᱞᱟᱛᱮ ᱧᱮᱞ ᱞᱟᱹᱜᱤᱫ ᱛᱮ ᱮᱢᱟᱨᱮᱞᱮᱥ ᱮ ᱵᱮᱱᱟᱣ ᱠᱮᱫᱟ ᱾ ᱑᱙᱖᱑ ᱠᱷᱚᱱ, ᱰᱨ. ᱵᱟᱵᱟᱨ ᱫᱚ ᱓᱒ ᱥᱮᱨᱢᱟ ᱞᱟᱹᱜᱤᱫ ᱢᱚᱦᱟᱨᱟᱥᱴᱨᱚ ᱨᱟᱡᱽᱭᱚ ᱞᱳᱠᱥᱟᱦᱤᱛᱭᱚ ᱥᱟᱢᱤᱛᱤ (ᱮᱢᱟᱨᱮᱞᱮᱥ) ᱨᱤᱱᱤᱡ ᱢᱩᱲᱩᱛ ᱮ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ